Käesolev sektsioon sisaldab ainult neid unehäireid, kus emotsionaalseid põhjusi peetakse primaarseks. Orgaanilise geneesiga unehäired, nagu Kleine-Levini sündroom (G47.8), on kodeeritud VI peatükis (G47.-). Mittepsühhogeenne hüpersomnia (G47.4) ja ebasobiv uneaeg (G47.2) on samuti esitatud VI peatükis, nagu ka uneapnoe (G47.3) ja episoodiline motoorne häire, mis sisaldab ka öist müokloonust (G25.3). Lõpuks, enurees (F98.0) on esitatud lapse- või nooruki muude käitumis- ja tundeeluhäirete hulgas. Kui primaarse öise enureesi (R33.8) põhjuseks võib pidada põie arengupeetusest tingitud kontrollipuuet une ajal, siis kodeeritakse see XVIII peatükis koos muude urogenitaalsüsteemi häiretega.